Narvydžių koplyčia
56°18′05″š. pl. 21°35′17″r. ilg.﻿ / ﻿56.301256°š. pl. 21.588177°r. ilg.﻿ / 56.301256; 21.588177 Narvydžių koplyčia – nedidelė koplyčia, stovinti Skuodo rajone, Narvydžių kaime, prie žvyrkelio  3712  Narvydžiai–Trūbakiai , 5 km į šiaurės rytus nuo Skuodo, 2 km nuo Latvijos pasienio. Ji prižiūrėta, stūkso atokiau nuo gyvenvietės centro, laukų su vienkiemiais apsuptyje. Patenka į Skuodo Švč. Trejybės parapijos teritoriją. Savo forma primena sumažintą tradicinę dvibokštę bažnyčią: ji stačiakampio plano, su užapvalinta apside, dviem bokšteliais. Jų viršūnes ir arkinę nišą virš durų vainikuoja trys geležiniai kryžiai. Sumūryta iš tašytų lauko akmenų, su paryškintomis skiedinio siūlėmis. Priekyje matomas įrašas „Sveika, Marija“. Viduje nutinkuota, lubų skliautas atkartoja dvišlaitį stogą, grindys išklotos keraminėmis plytelėmis.